open-index/open-wikipedia-markdown huggingface dataset:
אקמק

**אקמק**, (מילה טורקית, שמשמעותה היא לחם) הוא סיפור ידוע של אשר ברש על תקופת שלהי השלטון העות'מאני בארץ ישראל. הסיפור נלמד בישראל בבתי הספר במשך הרבה שנים והפך במידה מסוימת לסמל לתקופה.
[250px|ממוזער|שמאל|חייל עות'מאני ב[מלחמת העולם הראשונה, בארץ ישראל]]
הסיפור פורסם לראשונה ב”הפועל הצעיר”, כרך 13 גיליון 46–47, עמ’ 47-48, ב-19.9.1920 ותוך זמן קצר פורסם ב”הצפירה”, עמ’ 23 ב-13.10.1920.

הסיפור יצא לאור שוב ושוב, בקובץ הסיפורים של אשר ברש “עלי אדמות”, ב"הוצאת מצפה”, תל אביב, תרצ”ו 1936, באנתולוגיה "מבחר הספור הארץ-ישראלי: אנתולוגיה של הפרוזה הארצישראלית החדשה בצירוף הערכות ספרותיות", ברבעון להיסטוריה של האוניברסיטה הפתוחה, זמנים מספר 126 (2014), בגיליון שהוקדש למאה שנה לפריצת מלחמת העולם הראשונה, כסיפור מייצג של מלחמת העולם הראשונה ועוד.

## עלילה
הסיפור נארג סביב מפגש של המספר עם חייל עות'מאני בתקופת התפוררות הצבא העות'מאני בארץ ישראל וכיבושה על ידי הצבא הבריטי. המספר, שהוגלה מביתו על ידי השלטון העות'מאני, מתגורר בחיפה ולביתו השכור מזדמן החייל, שמראהו מעיד על מצבו הרע. נוצרת אינטראקציה קצרה בין החייל ובין ילדי המספר והחייל מבקש "אקמק", מקבל פרוסת לחם ועוזב.

## קישורים חיצוניים
* הסיפור "אקמק" בתשדיר רדיו
* דר' מרדכי נאור מתראיין על הסיפור "אקמק"

## הערות שוליים

קטגוריה:סיפורים קצרים בעברית
עומר אבו א-נסר

**עֻמַר אַבּוּ א-נַּסְר** (בערבית: **عمر أبو النصر**, תעתיק מדויק: עמר אבו אלנצר; 1888–1960) היה סופר והיסטוריון לבנוני. כתיבתו התמקדה בחיבורים עממיים היסטוריים, ובכלל זה 28 ספרים על אישים בהיסטוריה הערבית והאסלאמית, וסגנונו מאופיין במיזוג יסודות חדשים ועתיקים כאחד.

נולד וגדל בביירות ועבד בעיתונות בלבנון, בסוריה ובמצרים. הוציא לאור את העיתון "אל-ג'אמעה א-סוריה" (האוניברסיטה הסורית, الجامعة السورية) בשנת 1919 ואת כתב העת "אל-ג'אמעה אל-מוסוורה" (האוניברסיטה המצולמת, الجامعة المصورة) בשנת 1923.

עם האישים שעליהם חיבר ספרים נמנים: עלי בן אבי טאלב ועאישה, הח'ליפים הראשונים, ענתרה אבן שדאד, אל-חג'אג' בן יוסף ואבן סעוד. כמו כן חיבר ספרים על נדידת שבט בנו הלאל, על מסדר החשישיון, על המנדט הבריטי והמרד הערבי הגדול יחד עם אמין עקל ואבראהים נג'ם, ועל מרגלים ישראלים בארצות ערב.

חיבורו הספרותי הידוע ביותר הוא "בשדה הספרות והמליצה", שיצא לאור בשנת 1932.

בנוסף על חיבוריו המקוריים, תרגם וערך ספרים, כמו גם פיקח על ירידת ספריו לדפוס בהוצאה לאור בביירות. מקצת מספריו יצאו לאור לאחר מותו.

## הערות שוליים

קטגוריה:סופרים לבנונים
קטגוריה:היסטוריונים
קטגוריה:ילידי 1888
קטגוריה:נפטרים ב-1960
קטגוריה:ביירות: אישים
טבח אדנה

**טבח אדנה** (בארמנית: **Ադանայի կոտորած**, בטורקית: **Adana Katliamı**) היה מעשה טבח המוני שבו נרצחו עשרות אלפי נוצרים ארמנים בידי עות'מאנים מוסלמים באפריל 1909, בוילאייט אדנה של האימפריה העות'מאנית בזמן ההפיכה הנגדית העות'מאנית. בסביבות 20,000 עד 25,000 בני אדם נרצחו בשורה של מעשי טבח שנמשכה כחודש שלם, באדנה ובערים הסובבות אותם, רובם ארמנים; דווח כי גם כ-1,300 אשורים נרצחו במהלך הטבח.

בניגוד למעשי הטבח הקודמים של החמידים, האירועים לא אורגנו על ידי הממשל המרכזי אלא יזמו על ידי פקידים מקומיים, אינטלקטואלים ואנשי דת איסלאמיים, כולל תומכי מועצת האיחוד והקידמה (CUP) באדנה. הפרופסור להיסטוריה רונלד גריגור סאני מאוניברסיטת מישיגן מתאר את טבח אדנה כ"יותר כמו מהומה עירונית שהידרדרה לפוגרום ולא הרג המוני ביוזמת המדינה".

הטבח באדנה היה חלק משרשרת אירועים של התנכלויות, אלימות ומעשי טבח שהובילו בסופו של דבר לרצח העם הארמני ב-1915.

## רקע
בשנת 1908 התרחשה באימפריה העות'מאנית הפיכה צבאית, כאשר "הטורקים הצעירים" תפסו את השלטון והדיחו את הסולטאן. עם עלייתם של הטורקים הצעירים קיוו הארמנים לזכות ולממש את שאיפתם לאוטונומיה. ואכן, בתחילת שלטונם של הטורקים הצעירים קיבלו הארמנים שוויון זכויות, זכות לשרת בצבא (שהייתה נתונה עד אז למוסלמים בלבד) וזכות להיבחר לפרלמנט החדש.

ממוזער|הרובע הארמני של אדנה נבזז והרוס לאחר מעשי הטבח ב-1909.
בתחילת 1909 נערכה הפיכת-נגד  על ידי מספר גורמים צבאיים עות'מאניים ראקציונרים, בצירוף סטודנטים לתאולוגיה אסלאמית, שמטרתם הייתה להחזיר את השליטה במדינה לסולטאן ולשלטון השריעה. מהומות וקרבות פרצו בין הכוחות הראקציונרים לבין כוחות מועצת האיחוד והקידמה, עד שמועצת האיחוד והקידמה הצליחה לבסוף לדכא את המרד באירוע 31 במרץ  (לפי הלוח היוליאני, 13 באפריל לפי הלוח הגרגוריאני).

אך בעוד שתנועת הפיכת-הנגד סימנה בהתחלה את ממשלת הטורקים הצעירים כמטרה, היא גלשה לפוגרומים נגד הארמנים, שנתפשו כמי שתמכו בהחזרת החוקה  ושימשו כשעיר לעזאזל בין הכוחות.

## הטבח
כאשר נקראו כוחות צבא עות'מאניים לטפל באירועים, במקום לנסות לשכך את האלימות, הם השתתפו בביזת מובלעות ארמניות בנפת אדנה שבקיליקיה באזור החוף. בטבח אדנה נרצחו כ-20,000 ארמנים ורבעים וכפרים ארמנים נשרפו ונשדדו. בעוד שהמרד נמשך עשרה ימים בלבד, הוא גרם לפוגרום ומעשי טבח בארמנים שנמשכו למעלה מחודש.

## תגובות
ארשגוהי טאוטיג היא הראשונה שדיווחה על האירוע וביקרה במקום. זאבל יסאיאן עשתה מספר כתבות על הנושא וכתבה יצירות ספרותיות בהקשר לרצח העם באדנה.

### תגובות ביישוב היהודי בארץ ישראל
ב-4 במאי 1909, לאחר טבח אדנה שהחל בחודש אפריל, פרסם איתמר בן-אב"י, עורך העיתון "הצבי" של אליעזר בן-יהודה, מאמר־מערכת בשם "אנחנו", בו הוא מאשים את היהודים בעמידה מן הצד ואדישות אל מול הטבח שעורכים הטורקים בארמנים: . בן-אב"י טוען במאמר כי היהודים בירושלים אינם אוספים כספים לתרומה, למרות בקשת העדה הארמנית, וזאת מתוך אתנוצנטריות, שאף נוספת לה מסורת עממית: "לפי מסורה בעם הפשוט, הארמנים אינם אלא עמלקים". משום כך החליט בן אב"י לפתוח בעיתון מגבית "לטובת הארמנים הנשחטים" ולפרסם קול קורא: .

ב-17 במאי 1909, במדור "חדשות אחרונות" תחת הכותרת "הטבח בארמנים" נכתב בעיתון: . כעבור יומיים, תחת כותרת זהה נכתב: . למחרת, תחת הכותרת "הטבח בעדנה", עודכנו המספרים: .

## קישורים חיצוניים

## הערות שוליים

קטגוריה:רצח העם הארמני
אדנה
קטגוריה:האימפריה העות'מאנית: רדיפת נוצרים
קטגוריה:1909
הקטור פורט

**הקטור פוֹרְט גרסיה** (בספרדית: **Héctor Fort García**; נולד ב-2 באוגוסט 2006) הוא כדורגלן ספרדי המשחק בעמדת המגן הימני באלצ'ה מהלה ליגה בהשאלה מברצלונה.

## קריירת מועדונים
פורט נולד בברצלונה, קטלוניה, ובגיל 7 חתם בלה מאסיה, אקדמיית הנוער של מועדון הכדורגל ברצלונה. הוא שיחק עם קבוצת הנוער א' של המועדון בכל ששת המשחקים בעונת 2022/23 של ליגת האלופות לנוער. ב-6 ביוני 2023 ערך את הופעת הבכורה הבלתי רשמית שלו בקבוצה הבוגרת בניצחון 2–0 במשחק ידידות על ויסל קובה, אחד משישה שחקנים שערכו בכורה בקבוצה הראשונה באותו משחק לאחר שהחליף במחצית את מרקוס אלונסו. ב-2023 הועלה לקבוצת המילואים של המועדון, וב-28 באוגוסט ערך את הופעת הבכורה שלו בברצלונה אתלטיק בהפסד 0–1 ל-SD לוגרונייס במשחק הראשון של עונת הפרימרה דיוויסיון RFEF.

ב-13 בדצמבר ערך את הופעת הבכורה הרשמית שלו בקבוצה הבוגרת, כשפתח בהרכב בהפסד 2–3 לרויאל אנטוורפן בליגת האלופות. ב-7 בינואר 2024 בישל לראפיניה בניצחון 3–2 על ברבסטרו במסגרת גביע המלך הספרדי, וב-27 בינואר ערך את הופעת הבכורה בלה ליגה, כשפתח בהרכב והוחלף במחצית בהפסד 3–5 לוויאריאל. ב-28 למאי 2024, פורט האריך את החוזה שלו בברצלונה עד יוני 2026. ב-23 בנובמבר 2024 פורט עשה טעות שהובילה לשער שוויון של סלטה ויגו בתוצאה שנגמרה תיקו 2-2.

## קריירה בינלאומית
פורט ייצג את הנבחרות הלאומיות של ספרד עד גילאי 16, 17 ו-19, ושיחק באליפות אירופה בכדורגל עד גיל 17.

## קישורים חיצוניים

## הערות שוליים

קטגוריה:ברצלונה: כדורגלנים
קטגוריה:מגני כדורגל ספרדים
קטגוריה:כדורגלנים ספרדים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:ספרדים שנולדו ב-2006
קטגוריה:כדורגלני אלצ'ה
רעידת האדמה והצונאמי במפרץ ליטויה (1958)

ב-9 ביולי 1958, אירעה **רעידת אדמה חזקה במפרץ ליטויה** (בשעה 22:15:58 PST) ובעקבותיה **מגה-צונאמי**. רעידת האדמה הייתה בעצמה בסולם מגניטודה לפי מומנט של 7.8 עד 8.3 ועוצמת 9 (מקסימלית) בסולם מרקאלי. היא התרחשה בהעתק המלכה שארלוט וגרמה למפולת אבנים של כ-30 מיליון מטרים מעוקבים וכ-90 מיליון טון לתוך הכניסה הצרה של מפרץ ליטויה, שבאלסקה. הפגיעה נשמעה גם במרחק של 80 קילומטרים משם, ותזוזה פתאומית של מים הביאה למגה-צונאמי ששטף עצים גם בגובה עצום של 524 מטרים בכניסה למפרץ גילברט. זהו המגה-צונאמי הגדול והמשמעותי ביותר בעת החדשה. הצונאמי אילץ הערכה מחודשת של אירועי גלים גדולים והכרה באירועי התנגשות, נפילות סלעים ומפולות כגורמים לגלים גדולים מאוד.
[ממוזער| ניתן לראות נזקים מהמגה-צונאמי של מפרץ ליטויה משנת 1958 בתצלום אוויר אלכסוני זה של [מפרץ ליטויה, אלסקה כאזורים הקלים יותר בחוף שבהם עצים נעקרו. החץ האדום מציג את מיקום המפולת, והחץ הצהוב מציג את מיקומה של נקודת השיא של הגל השוטף את היבשה.]]
ממוזער| פגיעה בעץ בפתח המפרץ מהגל. כובע מונח על גדם עבור קנה מידה.
ממוזער| השפעת הצונאמי עדיין ניכרת ב-2010. צמחייה מבוגרת שונה הנראית על הרכס המפריד בין קרחון ליטויה לחלקו העיקרי של המפרץ – מבט לצפון מראש המפרץ, קרחון ליטויה מימין.
ממוזער| תרשים של מגה-צונאמי במפרץ 1958 המראה את תנועת המפולת, תנועת הגלים והאזורים שנחרבו על ידי הגל באמצעות חיצים.

## רצף האירועים
מפרץ ליטויה הוא פיורד הממוקם על העתק המלכה שארלוט בחלק הצפון-מזרחי של מפרץ אלסקה. זהו מפרץ בצורת T ברוחב של 3 ק"מ ואורך של 11 ק"מ. מפרץ ליטויה הוא פתח גאות ושפל עם עומק מרבי של 220 מטרים. לכניסה הצרה של המפרץ יש עומק של 10 מטרים. שתי הזרועות היוצרות את החלק העליון של צורת ה-T של המפרץ הן פתחי גילברט וקרילון והן חלק מתעלה בהעתק.

ב-170 השנים האחרונות היו במפרץ ליטויה ארבעה צונאמים מעל 50 מטרים: ב-1854 (120 מטר), 1899 (61 מטר), 1936 (150 מטר), ו-1958 (520 מטר).

ליד פסגת הרי פייר-וות'ר יושבים הקרחונים ליטויה וצפון-קריליון. כל אחד מהם בערך 19 קילומטרים אורך, ו-1.6 קילומטרים רוחב בגובה של 1,200 מטר. הנסיגות של הקרחונים הללו יוצרים את צורת ה"T" הנוכחית של המפרץ, פתחי גילברט וקרילון.
ממוזער| חלק מהחוף הדרומי של מפרץ ליטויה מציג את קו השוליים, עם סלע חשוף מתחת

## לקריאה נוספת
* 
* 

## קישורים חיצוניים

## הערות שוליים

קטגוריה:ארצות הברית: מפולות
קטגוריה:אלסקה: אסונות טבע
קטגוריה:צונמי
קטגוריה:1958 בארצות הברית
בירסה מונדה

**בירסה מונדה** (בהינדי: **बिरसा मुंडा** ; 15 בנובמבר 1875 – 9 ביוני 1900) היה לוחם חירות הודי ומנהיג שבטי בולט בג'הרקאנד.

## ביוגרפיה
תאריך לידתו של בירסה אינו ידוע במדויק, אך התאריך המקובל הוא ב־15 בנובמבר 1875. על פי מקורות שונים, בורסה היה בגיל 20 עד 22 כשהחל את תנועתו ב־1895, דבר שיציב את לידתו בטווח של 1873–1875 אך יש הטוענים כי גילו באותה העת נע בן 22 ל־25, דבר שיציב את לידתו בין 1870 ל־1873. בירסה מונדה נולד וגדל באזורים השבטיים של ביהר וג'הרקאנד, אז כחלק מנשיאות בנגל של הודו הבריטית. הוריו, שהשתייכו ל, היו נוודים ועברו מכפר לכפר במהלך ילדותו.

מונדה למד בסאגה תחת ג'איפל נאג, ובהמשך הומר לנצרות על מנת להצטרף לבית ספר מיסיונרי גרמני, אך עזב אותו לאחר שנוכח שהבריטים מעוניינים להמיר שבטים באמצעות חינוך. לאחר שעזב את הלימודים, הקים תנועה דתית בשם בריסאיט, שעד מהרה התחרתה במאמצי ההמרה המיסיונרים. התנועה הייתה זרם וישנואי שקרא למונותאיזם, ונתנה דגש לצניעות, טוהר והתנגד לשחיטטת פרות. מונדה הכריז על עצמו כנביא ומשיח שבא להשיב את עמו לממלכתם הקודמת. הוא הכריז על תחילת עידן "מונדה ראג'" (שלטון מונדה)

ב־1984 הצטרף מונדה לתנועת הסראדר שקראה לאדמה וזכויות עבור בני השבטים. התקיפות שהוביל מונדה על הבריטים הובילו להכרזה של פרס בן 500 רופי על ראשו.

הוא נעצר על ידי הבריטים ושחרר בינואר 1898. לאחר שחרור שב לגייס תמיכה נגד הבריטים, ולאחר שגייס צבא קטן, יצא למתקפה נוספת על הבריטים ב־1899.

ב־3 במרץ 1900 נתפס מונדה על ידי הבריטים לא רחוק מ, לאחר שהפתיעו את צבא הגרילה שלו במהלך שנתו. הוא נפטר בכלא בראנצ'י ב־9 ביוני 1900.

תנועת המרד שלו התפרקה בעקבות תפיסתו, אך דמותו הפכה לדמות מוערצת בג'הרקאנד.

כשמדינת ג'הרקאנד הופרדה מביהר ב־2000, נעשה הדבר ב־15 בנובמבר, יום הולדתו של בירסה.

## קישורים חיצוניים

## הערות שוליים

קטגוריה:תנועת העצמאות ההודית
קטגוריה:ג'הרקאנד
קטגוריה:ילידי 1875
קטגוריה:נפטרים ב-1900
כנפי מלאך

**כנפי מלאך** (באנגלית: **Angel wings**) שמכונות במאות שמות בעשרות שפות הן מאפה פריך מתוק מסורתי העשוי מבצק שמעוצב לסרטים מעוותים דקים, שמטוגנים בשמן עמוק ומפזרים עליהם אבקת סוכר.

## מאפיינים

המאפה המשותף למטבחים אירופיים רבים שולב במטבחים אזוריים אחרים (כגון המטבח האמריקאי) על ידי אוכלוסיות מהגרים. המאפה נאכל לרוב בתקופה שלפני התענית של הנצרות לרוב במהלך הקרנבל וביום ה"ז'ידי גרא" (Jeudi gras), ביום חמישי האחרון לפני התענית. אין להתבלבל עם ה"מרדי גרא" (Mardi Gras), יום לפני תחילת התענית (יום רביעי של האפר). יש מסורת במדינות מסוימות אצל הבעלים, לתת כנפי מלאך לנשותיהם ביום שישי ה-13, כדי למנוע מזל רע.

## מרכיבים
המרכיבים המשמשים להכנת כנפי מלאך כוללים בדרך כלל קמח, מים, חלמון ביצה, אבקת סוכר, אלכוהול כלשהו על פי רוב רום, וניל ומלח.

## שמות חלופיים
במטבחים הלאומיים השונים, כנפי מלאך מכונות במאות שמות שונים.

### בולגריה
בבולגריה, כנפי מלאך נקראות קוקוריני (Kukurini), ונמצאות רק בבנסקו, דרום מזרח בולגריה. בדרך כלל מפזרים עליהם אבקת סוכר.

### קרואטיה
קרושטולה (Kroštule) הוא מאפה מסורתי מדלמטיה ואיסטריה. הוא נעשה על ידי טיגון בצק בשמן עמוק.

### צרפת
[ממוזער| [בנייה (מאכל)|בנייה באזור דופינה צרפת מטוגן בשמן עמוק לקרנבל במרדי גרא בפברואר]]
בצרפת, המאפה המטוגן מיוצר במרכז מזרח צרפת, כולל ליון וסנט סנט אטיין, והם קשורים קשר הדוק לבנייה. באופן מסורתי, חנויות הבשר הקר (נקניקים וכדומה) בליון מכרו בנייה ממש לפני התענית, בשל תכולת השומן הגבוהה שלהן. הם מיוצרים גם בבית כדרך להשתמש בעודפי שומן לבישול, אשר היה מתבזבז במהלך התענית. לאחרונה, מאפיות מייצרות אותם, מכבדות פחות או יותר את מסורת התענית.

### הונגריה
הצ'רגה (Csöröge) ההונגרי עשוי מחלמון ביצה, קמח, חומר התפחה, סוכר, מלח וקוניאק או ברנדי. הם מטוגנים בשמן עמוק ומפזרים עליהם אבקת סוכר. הם מסורתיים בחתונות ולא קשורים לחגים הנוצריים.

### איטליה
שמאל|ממוזער| קיאקיארה (בתרגום בערך: פטפטניות) תוצרת בית
קיאקיארה (בתרגום בערך: פטפטניות) נאכל בזמן הקרנבל. שמותיהם האזוריים השונים כוללים: frappe (שם משותף עם פינוקים דומים) ברומא ובלאציו, sfrappole באמיליה-רומאניה, בוג'יה (שקרים) בג'נובה ובפיימונטה. גלאני או קרוסטולי בונטו ובפריולי-ונציה ג'וליה. פְרִיטֶה וכן עוד שמות אזוריים רבים אחרים קיימים. וריאציות אזוריות במתכון כוללות פיזור גרידת הדרים, בדרך כלל תפוז או לימון, או שימוש ביין אניסט כבסיס אלכוהולי. מקובל מאוד במשפחות איטלקיות להכין אותם בבית.

### ליטא
"Žagarėliai" הן המקבילות של כנפי מלאך בליטא.

### פולין
Faworki ו-Chrusty הן צורות הרבים של המילים faworek ו־chrust בהתאמה. המילה הפולנית chrust פירושה "ענפים יבשים שנשברו מעצים" או "מטאטא זרדים".

### אוקראינה
Verhuny הן עוגיות מתוקות, מטוגנות בשומן חזיר, שיש להן צורה של רצועות מלבניות. Verhuny היא מוצר קונדיטוריה אוקראיני מבצק ללא שמרים, הכוללת קמח, חמאה, ביצים, סוכר ותוספים כמו אלכוהול (רום, ברנדי או הורילקה) או, במקרים קיצוניים, חומץ (חומץ לפעמים יחד עם אלכוהול).

### ישראל
הפזואלוס שנאפו לפורים על ידי יהדות ספרד (כמו אוזני ההמן האשכנזים) דומה, אך לא זהה בצורה לכנפי מלאך.

## לקריאה נוספת
* Maejap-gwa, מאפה קוריאני בעל צורה דומה
* רשימת מזונות מבצק מטוגן

## קישורים חיצוניים

## הערות שוליים

קטגוריה:סופגניות
קטגוריה:המטבח האיטלקי: קינוחים
קטגוריה:המטבח הצרפתי: מאפים
קטגוריה:מאכלי קרנבל
בדמבורה

**בדמבורה** (באזרית: **Badambura**) הוא מאפה מתוק הנפוץ באזרבייג'ן, איראן, טורקיה ומדינות הקווקז.

המאפה מורכב מקמח, שקדים, שמנת חמוצה, ביצים, אבקת סוכר, הל וחמאה, שאותם מערבבים, מעצבים ולאחר מכן אופים.

פירוש השם בדמבורה הוא מאפה שקדים שעליהם מבוסס הקינוח.

נהוג להגיש את המאפה בעיקר בחתונות, פסטיבלים ובחג הנורוז (Novruz) כשהוא חם ובליווי תה או קפה טורקי.

מלבד הגרסה האזרית, קיימת גם גרסה טורקית הנקראת קורבייה, שקרפרה וגרסאות נוספות הנפוצות בעיקר בגאורגיה, ארמניה, בולגריה, קזחסטן, קירגיזסטן ובארצות ערב.

## ראו גם

* שקרפרה
* בסבוסה

## קישורים חיצוניים

* מתכון למאפה בדמבורה, באתר Travelinbaku

## הערות שוליים

קטגוריה:אוכל רחוב
קטגוריה:מזון מהיר
קטגוריה:המטבח הטורקי: קינוחים
קטגוריה:המטבח האזרבייג'ני: קינוחים
קטגוריה:מאפים
קטגוריה:המטבח הפרסי: קינוחים
דודג'ר (סדרת טלוויזיה)

**דודג'ר** (באנגלית: **The Artful Dodger**) היא סדרת טלוויזיה אוסטרלית שהופקה על ידי Curio Pictures ו־Beach Road Pictures השייכים ל־Sony Pictures Television עבור שירות הסטרימינג דיסני+. זהו המשך לרומן אוליבר טוויסט של צ'ארלס דיקנס. בסדרה, תומאס סאנגסטר משחק בתור הדודג'ר, ודייוויד ת'יוליס בתור פייגין. הסדרה בת שמונה פרקים, ונוצרה על ידי ג'יימס מקנמרה, דייוויד מאהר ודייוויד טיילור. ביים והפיק אותה ג'פרי ווקר.

## עלילה
באוסטרליה של שנות ה-50 של המאה ה19, ג'ק דוקינס, מנתח לשעבר בצי המלכותי, מבסס את עצמו כרופא צעיר ומכובד. עם זאת, מכר ותיק, פייגין, צץ מחדש, ומאלץ את ג'ק, פעם כייס בלונדון המכונה "המשתמט האמנותי", לחזור לחיי פשע. ג'ק יוצר קשר עם בתו של המושל, השואפת להיות מנתחת. בעוד עברו של ג'ק מצטלב עם ההווה וכוחות חיצוניים מסכנים את מטרותיו, הנרטיב מתפרק, ומעלה שאלות האם הוא באמת יכול לעצב מחדש את חייו במושבה כפי שחזה.

## שחקנים
* תומאס ברודי-סאנגסטר בתפקיד המשתמט האמנותי, ג'ק דוקינס, נפלט מהכלא על ידי האיש ששלח אותו לשם, דוקינס מופנה לצי המלכותי שם אצבעותיו המיומנות הופכות אותו למנתח. מעוטר בחצי האי קרים על עבודתו הרפואית, הומלץ לשרת במושבה.
* דייוויד ת'יוליס בתפקיד נורברט פייגין, אביו הפונדקאי לשעבר של ג'ק וגנב מורשע. מועבר לפורט ויקטורי הוא מוצא את דוקינס ומנצל את היסטוריית העבר שלהם לטובתו. דוקינס מאפשר לפייגין לחקור את הצד התחתון של החברה לטובתו ולטובתו.
* מאיה מיטשל בתור ליידי בל פוקס, צעירה בעלת רצון חזק שמשתמשת במעמדה כבתו של המושל כדי להשיג את מה שהיא רוצה. היא אוהבת לייסר את אחותה, תוך שהיא מבלה את זמנה בקריאת ספרות בתחום הרפואה. היא משתמשת במנוף כדי לגרום לדוקינס לאמן אותה כמנתחת.
* דיימון הרימן בתור קפטן לוסיאן גיינס, המפקד הערמומי והקנאי של חיילי המושבה.

## קישורים חיצוניים

## הערות שוליים

קטגוריה:סדרות טלוויזיה בריטיות
קטגוריה:סדרות טלוויזיה אוסטרליות
ויליאם אוסוולד מילס

**ויליאם אוסוולד מילס האב** (באנגלית: **.William Oswald Mills Sr**; ) היה פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס הראשון של מדינת מרילנד ממאי 1971 ועד להתאבדותו במאי 1973.

## ביוגרפיה
מילס נולד בעיר בית לחם (Bethlehem) שבמרילנד ב-12 באוגוסט 1924. הוא למד בבתי ספר ציבוריים במחוז קרוליין. לאחר שסיים את לימודיו בבית הספר התיכון פדרלסבורג ב-1941, בחר מילס להתגייס לשירות צבאי. הוא החל את שירותו בצבא ארצות הברית בשנת 1942, שיא מלחמת העולם השנייה, תחת פיקוד הגנרל ג'ורג' פטון בהארמייה השלישית. הוא השתתף בחציית נהר הריין ועוטר בכוכב הארד.

לאחר המלחמה החל לעבוד בחברת הטלפונים "C&P Telephone" וניהל את סניפי החברה בערים איסטון, קיימברידג', ופרסטון שבמרילנד. הוא עבד בחברה מ-1946 עד 1962. ב-1962 הצטרף לצוותו של חבר הקונגרס רוג'רס מורטון, וב-1970 הצטרף בעקבותיו למפלגה הרפובליקנית. כאשר מורטון מונה ב-1971 למזכיר הפנים של ארצות הברית בידי הנשיא ריצ'רד ניקסון, התמודד מילס בבחירות מיוחדות למילוי מקומו של מורטון במחוז הקונגרס הראשון של מרילנד.

בבוקר 24 במאי 1973 נמצא מילס ללא רוח חיים באורווה סמוך לבית מגוריו באיסטון שבמרילנד, בן 48 במותו. הוא נמצא עם פצע ירי עצמי בצד שמאל של חזהו לצד שוטגאן מוטל ליד גופתו. לאחר התאבדותו דווח כי היה בדיכאון בעקבות מותם של שלושה מעוזריו הפרלמנטריים בתאונת דרכים ב-1972 ובעקבות מאבקו של המנטור הפוליטי שלו, רוג'רס מורטון, במחלת הסרטן. עם זאת, חמישה ימים לפני מותו נחשף כי מילס קיבל מתנה לא-מדווחת בסך 25 אלף דולר אמריקני מוועדת הכספים של מטה הבחירות של הנשיא ניקסון במהלך הבחירות המיוחדות ב-1971. בסך הכל הייתה מתנה זו חלק מ-900 אלף דולר של תרומות לא-מנוהלות של הוועדה, על פי משרד האחריותיות הכללי (GAO). לו מילס היה מורשע בביצוע עבירות פיננסיות הוא עשוי היה לעמוד בפני קנס בגובה 1,000 דולר ושנת מאסר אחת.

בעוד שתחילה הצהיר מילס כי הוא לא עשה שום דבר רע, הוא החל לדאוג שתרומת הכספים הלא-מדווחת שלו תהרוס לו את הקריירה הפוליטית. באחד ממכתבי ההתאבדות שלו, קבע מילס שאין ביכולתו להוכיח את חפותו וראה בהתאבדות כפתרון היחיד למצוקתו. בסך הכל כתב מילס לפחות שבעה מכתבי התאבדות לנמנעים שונים, בהם אחד לבנו בו הפציר בו להיות ישר ושני לבוחריו. חרף דאגתו, השלטונות במרילנד טענו זמן קצר לאחר התאבדותו כי ייתכן ולא הפר את חוק מימון הבחירות המדינתי אשר לא נכנס לתוקף עד יולי 1971, חודשיים לאחר הבחירות המיוחדות בהן ניצח. למעשה, כלל לא היו אינדיקציות שהרשויות במרילנד יחקרו באורח רשמי את המקרה.

הוא נטמן בבית הקברות הילקרסט שבפדרלסבורג, מרילנד.

## קישורים חיצוניים
* 
* 

## הערות שוליים

קטגוריה:אמריקאים ילידי מרילנד
קטגוריה:חוגרים אמריקאים במלחמת העולם השנייה
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:מתאבדים אמריקאים: חשודים בפלילים
קטגוריה:אמריקאים שנולדו ב-1924
קטגוריה:אמריקאים שנפטרו ב-1973
בורטסוג

**בורטסוג** או **באורסאק** או **בורצוג** (בבשקירית: **бауырһаҡ**; בקזחית: **бауырсақ**; בקירגיזית: **боорсок**; במונגולית: **боорцог**; בטורקית: **kabarcık, pişi, bişi, tuzlu lokma**; בטורקמנית: **pişme**) הוא סוג של מאכל מבצק מטוגן המצוי במטבחים של מרכז אסיה, אידל-אורל, מונגוליה והמזרח התיכון.

## מאפיינים
המאכל מעוצב למשולשים או לפעמים לכדורים.  הבצק מורכב מקמח, שמרים, חלב, ביצים, חמאה, מלח, סוכר, מרגרינה. בורטסוג טג'יקי מעוטר לעיתים קרובות בתבנית צולבת על ידי לחיצה על תחתית מסננת קטנה על הבצק לפני הטיגון.

בורטסוג נאכל לעיתים קרובות כקינוח, עם סירופ,  ריבה או דבש. הם נחשבים לפעמים כעוגיות או כביסקוויטים, וכיוון שהם מטוגנים, לפעמים משווים אותם לסופגניות. מונגולים ועמים טורקים לפעמים טובלים בורטסוג בתה. במרכז אסיה אוכלים באורסאק לעיתים קרובות לצד צ'ורבה (מרק בטורקית).

אושטיפצי (בסרבית: בכתוב קירילי Уштипци; בכתיב לטיני: Uštipci) הם כדורי בצק מטוגנים דמויי סופגנייה פופולריים בבוסניה והרצגובינה, קרואטיה, מקדוניה הצפונית, סרביה, במיוחד בוויבודינה, מחוז סרם וסלובניה, שם הם ידועים בשם "מִישקֶה".

## הכנה
בצק לבורטסוג נע מבצק פשוט עד לבצק מתוק ופריך יותר. לדוגמה, מתכון קירגיזי טיפוסי מציין חלק אחד של חמאה, 7 חלקים של מי מלח ו-6 חלקים חלב, יחד עם שמרים וקמח, בעוד שלמתכונים מורכבים יותר מוסיפים גם ביצים וסוכר. כמו כן, ניתן להכין את הבצק עם קאימק.

בורטסוג מכינים על ידי חיתוך הבצק המרודד לחתיכות. על אף שלא נעשה בדרך כלל במרכז אסיה, ניתן לכופף את החלקים הללו ולקשור אותם לצורות שונות לפני טיגון עמוק. זה נפוץ במיוחד בקרב המונגולים. הבצק מטוגן חום זהוב עמוק. שומן כבש משמש באופן מסורתי על ידי המונגולים כדי לתת לבורטסוג טעם נוסף, אך ניתן להחליף לשמן צמחי.

## שיאי עולם
הבורטסוג הגדול ביותר (179 ק"ג) הוכן ב-20 באפריל 2014 באופה, רוסיה. 1,006 ביצים, 25 ק"ג סוכר, 70 ק"ג קמח, 50 ק"ג דבש בשקיר      (Bashkir Honey) שימשו להכנתו. שיא גינס נרשם באלמטי, ב-7 בספטמבר 2014, במהלך חגיגת יום האם, כאשר 856 קילוגרמים של בורטסוג הוכנו במקום אחד ביום אחד. החגיגה נערכה במתכונת של קרב קולינרי בין צוותי חמות מול כלות. בתחרות השתתפו שבע קבוצות.

## גלריה

קובץ:Frying_boorsoq.jpg|טקסט=Kyrgyz boorsoq being fried in a stove-top qazan|בורטסוג קירגיזי מטוגן בקאזאן על כיריים
קובץ:BaursakKZ.JPG|טקסט=Kazakh baursaks|בורטסוג קזחיים
קובץ:İkrama_hazır_pişi.jpg|טקסט=Turkish pişi|פישי טורקי


## לקריאה נוספת

* 
*
*


## קישורים חיצוניים

* מתכון 1
* מתכון 2
* מתכון 3
* טיגון קירגיזי בורסוק
* הבית שלי - מתכונים למטבח טטארי

## הערות שוליים

קטגוריה:המטבח האוזבקי
קטגוריה:המטבח הסובייטי
קטגוריה:המטבח הרוסי
קטגוריה:סופגניות
שירים שהוקלטו על ידי אדל

**[[אדל]]** היא זמרת-יוצרת, מלחינה ופזמונאית בריטית. לאחר שחתמה על חוזה עם חברת התקליטים
XL Recordings בספטמבר 2006, אדל החלה לעבוד על אלבום האולפן הראשון שלה, 19, שיצא לאחר מכן ב-2008.
בזמן הזה, הזמרת תרמה שירה אורחת בשיר "My Yvonne" עבור אלבום האולפן הראשון של הזמר ג'ק פניאטה  (ב-2007). הסינגל הראשון שיצא מהאלבום היה "Chasing Pavements", אותו כתבה אדל בשיתוף עם הזמר הבריטי Eg White . הם כתבו יחד שני שירים נוספים לאלבום: "Melt My Heart to Stone" ו-"Tired". היא גם שיתפה פעולה עם הזמר הבריטי סשה סקרבק בסינגל "Cold Shoulder" והקליטה גרסת כיסוי לשיר "Make You Feel My Love" של בוב דילן. עם זאת, רוב השירים נכתבו אך ורק על ידי אדל, כולל "Best for Last", "Crazy for You", "First Love" ו-"My Same", כמו גם סינגל הבכורה שלה, "Hometown Glory".

ממוזער

אדל הופיעה כאמנית בהשתתפות בשיר אחר של פניאטה, בשם "Every Glance", מתוך אלבום האולפן השני שלו, "Everything Is New", וב-"Water and a Flame" של דניאל מריוות'ר מתוך אלבום האולפן השני שלו, "Love & War", שניהם יצאו ב-2009. אדל הוציאה את אלבום האולפן השני שלה, 21, ב-2011. בנוסף לשיתופי פעולה עם כותבים שאיתם עבדה בעבר, הזמרת שיתפה פעולה עם כמה כותבים ומפיקים חדשים. הסינגל המוביל של האלבום, "Rolling in the Deep", נכתב על ידי אדל ופול אפוורת'. מאז הוא זכה לפלטינה שמונה פעמים על ידי איגוד תעשיית ההקלטות האמריקאי (RIAA). וזכה בשני פרסים בטקס פרסי הגראמי ה-54: הקלטת השנה ושיר השנה. אדל ואפוורת' גם כתבו את "He Won't Go" ו-"I'll Be Waiting". אדל שיתפה פעולה עם דן ווילסון בסינגל השני של האלבום, "Someone Like You". היא כתבה יחד עם פרייזר סמית' את "Set Fire to the Rain" ועם ריאן טדר את "Rumour Has It" ואת "Turning Tables". היא שיתפה פעולה עם ווייט בשיר "Take It All". אדל הוציאה את "Skyfall" באוקטובר 2012, שיר שנכתב יחד עם אפוורת' לסרטו של ג'יימס בונד באותו השם. אלבומה השלישי, 25, יצא ב-2015. אדל כתבה את השירים שלה "I Miss You" ו-"Sweetest Devotion" עם Epworth וכתבה את "Hello", "Million Years Ago" ו-"Water Under the Bridge" עם גרג קורסטין.

בשנת 2021, אדל הכריזה על אלבום האולפן הרביעי שלה, 30, שיצא ב-19 בנובמבר 2021. ליציאת האלבום קדם הסינגל "Easy on Me", שנכתב בשיתוף עם גרג קורסטין.

## שירים
[ממוזער|[דן ווילסון כתב יחד עם אדל את השירים "Don't You Remember", "One and Only", ו-"Someone Like You" לאלבום האולפן השני שלה-21.]]
[ממוזער|[ריאן טדר כתב את השירים "Rumour Has It" ו-"Turning Tables" עם אדל לאלבום-21 ו-"Remedy" ל-25.]]
[ממוזער|[ברונו מארס היה שותף לכתיבת "All I Ask".]]
[ממוזער|[מקס מרטין היה שותף לכתיבת "Send My Love (To Your New Lover)".]]
ממוזער|לינדה פרי הייתה שותפה לכתיבת "Can't Let Go".
[ממוזער|אדל שרה [קאבר את "Make You Feel My Love" של בוב דילן.]]
### מקרא

## הערות שוליים

*
אדל
דניס אדניראן

**דניס אדרניאן** (באנגלית: **Dennis Adeniran**; נולד ב-2 בינואר 1999) הוא כדורגלן אנגלי המשחק בעמדת הקשר בסנט מירן.

## קריירה
אדרניאן התחיל את הקריירה שלו בקבוצת הנוער של פולהאם. ב-9 באוגוסט 2016 ערך את הופעת הבכורה שלו בקבוצה הבוגרת במסגרת גביע הליגה האנגלי בניצחון 2-3 נגד לייטון אוריינט בו גם הבקיע את שער הבכורה שלו בקריירה. ב-27 בספטמבר ערך את הופעת הבכורה שלו בליגה בתיקו 1-1 נגד נוטינגהאם פורסט.

ב-31 באוגוסט 2017 חתם באברטון, אך לא רשם במדיה דקות משחק. ב-20 בספטמבר 2020 הושאל לוויקומב וונדררס. עונה לאחר מכן חתם בשפילד ונסדיי מהפוטבול ליג הראשונה. ב-1 באוגוסט ערך את הופעת הבכורה שלו בקבוצה נגד האדרספילד טאון בו הפסידה 4-2 בדו-קרב בעיטות הכרעה. ב-14 בספטמבר הבקיע את שער הבכורה שלו במועדון במשחק הליגה נגד דונקסטר רוברס. באותו החודש זכה בתואר כדורגלן החודש של האוהדים. ב-29 בינואר 2022 עבר ניתוח ולמעשה סיים את העונה.

באוגוסט  אדניראן חתם לשלוש שנים בפורטימוננסה מליגת העל הפורטוגלית.

ב-31 בינואר 2024 חתם בהפועל פתח תקווה מליגת העל עד לסיום העונה.

ב-12 ביולי 2024 חתם בסנט מירן מליגת העל הסקוטית.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:לונדון: כדורגלנים
קטגוריה:כדורגלני פולהאם
קטגוריה:כדורגלני אברטון
קטגוריה:כדורגלני ויקם וונדררס
קטגוריה:כדורגלני פורטימוננסה
קטגוריה:כדורגלני הפועל פתח תקווה
קטגוריה:כדורגלני סנט מירן
קטגוריה:כדורגלנים זרים בישראל
קטגוריה:ספורטאים זרים בפורטוגל
קטגוריה:ספורטאים אנגלים בישראל
קטגוריה:אנגלים ממוצא ניגרי
קטגוריה:אנגלים שנולדו ב-1999
חושור

**חושור** (במונגולית: **хуушууp**; ברוסית: **чебуре́к**) הוא מאפה בשר פופולרי במונגוליה, הדומה למתכונים במטבח הרוסי ולמטבחים אחרים כמו המאכל צ'יבורקי.

## מאפיינים

זהו עיגול בצק מקמח חיטה מקופל לשניים סביב מילוי של בשר בקר, כבש או גמל טחון או קצוץ, ומטוגן בשמן עמוק. התיבול של הבשר הוא בבצל ומלח (ולפעמים גם שום) ולאחר ההגשה, ניתן לאכול את חושור כמו שהוא או בליווי קטשופ או רוטב. מלבד הגרסה המסורתית במילוי הבשר, ישנן הכנות אלטרנטיביות של חושור. כמה וריאציות מחליפות את מילוי הבשר בגזר, כרוב (אם כי פחות פופולרי) או מחית תפוחי אדמה. גרסאות ירקות אלו יכולות לשמור על טעם ייחודי של בשר כבש עקב השימוש בו כשמן בישול. במסעדה המאכל מגיע לארבעה בהזמנה עם עלה חסה ומלפפונים חמוצים בצד, כמו כן גם סלט גזר אם המקום קצת יותר יוקרתי.

## לקריאה נוספת
* Buuz (כיסון מאודה מונגולי במילוי בשר)

## קישורים חיצוניים

* מתכון 1
* מתכון 2
* מתכון 3
## הערות שוליים

קטגוריה:טיגון עמוק
קטגוריה:כופתאות
קטגוריה:מונגוליה
קוטאב (מאפה)

**קוּטַאבּ** (באזרית: **Qutab** גם **Gutap**; בשפת הטאטים: **Gitob**) הוא מאכל אזרביג'ני וטאטי העשוי מבצק מגולגל דק שמתבשל לזמן קצר על מחבת פסים קמורה המכונה סאג'.

## הרכב
כשמזג האוויר מתחמם, גדל מספר המנות העשויות מצמחי בר. קוטאב שייך למטבח הטאטי והאזרבייג'ני ולעוד מטבחים. הוא היה פופולרי כאמור גם במטבחים אחרים של דרום קווקז. קוטאב נוצר על ידי יצירת בצק נוקשה מקמח, מים, ביצים ומלח. את הבצק מרדדים לשכבה דקה בצורה עגולה ואת האמצע של כל עיגול ממלאים במלית לפני שמקפלים לבסוף לצורת חצי סהר. את הקציצות המתקבלות קולים משני הצדדים ומגישים בליווי יציקת חמאה מעל. קוטאב מוגש בדרך כלל גם עם יוגורט, כוסברה ירוקה, שומר ואוג.

## וריאציות
ישנן וריאציות רבות של קוטאב: בדרך כלל, דלעת וירקות משמשים כמילויים. יש גם:
* Shamakhy qutab
* Yashyl qutab
* Qarın qutabi
* Quzu qutabi (כבש),
* Deve qutabi ספציפיים לעיר דז'וראט.

הם וריאציות אזוריות של קוטאב באזרבייג'ן .

## לקריאה נוספת
* צ'יבורקי
* גזלמה
* חלוז'
* כוטאב

## קישורים חיצוניים

## הערות שוליים

קטגוריה:מאכלים לאומיים
קטגוריה:המטבח האזרי
עובדיה דרוויש

**עובדיה דרוויש** (נולד ב-24 בספטמבר 1998) הוא כדורגלן ישראלי המשחק בעמדת המגן הימני בעירוני קריית שמונה.

## קריירה
דרוויש התחיל את הקריירה שלו בקבוצות הילדים של מכבי תל אביב, מכבי הרצליה ומכבי פתח תקווה. בגיל 17 הצטרף למחלקת הנוער של הפועל רמת גן. ב-8 במרץ 2017 ערך את הופעת הבכורה שלו בקבוצה הבוגרת בניצחון 1–3 נגד הפועל נצרת עילית. עד לסיום העונה רשם 6 הופעות בליגה ועונה לאחר מכן רשם 5.

בקיץ  הושאל להכח עמידר רמת גן מליגה א' דרום. ב-14 בספטמבר ערך את הופעת הבכורה שלו בקבוצה בניצחון 0–1 נגד מכבי יפו. בסיום העונה חזר להפועל רמת גן. ב-1 בספטמבר 2019 הבקיע את שער הבכורה שלו בהפועל בניצחון 2–3 נגד הפועל אום אל-פחם.

עונה לאחר מכן הושאל להפועל ראשון לציון ובעונה שאחריה הושאל להפועל רמת השרון.

ב-30 ביוני 2022 חתם בבני סכנין.

ב-11 במאי 2025 חתם בעירוני קריית שמונה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:אור יהודה: כדורגלנים
קטגוריה:כדורגלני הפועל רמת גן
קטגוריה:כדורגלני הכח עמידר רמת גן
קטגוריה:כדורגלני הפועל ראשון לציון
קטגוריה:כדורגלני הפועל רמת השרון
קטגוריה:כדורגלני בני סכנין
קטגוריה:כדורגלני עירוני קריית שמונה
קטגוריה:ישראלים שנולדו ב-1998
נחל עדרים

**נחל עדרים** הוא נחל אכזב בבקעת ערד. אורכו כ־18.5 קילומטרים.

## תוואי הנחל
מוצא הנחל ממוקם בגובה של כ־590 מטרים מעל פני הים בהרי דימונה, כ־3.8 קילומטרים מדרום־מזרח לערערה בנגב וכ־5.5 קילומטרים מצפון־מזרח לשכונות הצפוניות בדימונה. בתחילה זורם הנחל צפונה וחולף ממזרח למועצה המקומית ערערה בנגב ומתחת לכביש 80. לאחר מכן הנחל פונה לצפון־מזרח ונכנס לתחומי בסיס נבטים. בגובה של כ־340 מטרים מעל פני הים, צפונית לכפר הבלתי מוכר אלזרנוג–אבו קוידר בפזורה הבדואית וכ־1.35 קילומטר מתל משוש, נשפך נחל עדרים לנחל באר שבע.

עדרים
קטגוריה:בקעת ערד
כביש 585

**כביש 585** הוא כביש רוחב אזורי בשומרון. העובר בתוך עמק דותן. עובר במקביל לנחל חדרה מצפון לו, ובחלקו המזרחי המשתפל דרומה של הכביש הוא חוצה את הנחל. חלקו של הכביש משתייך לשטחי C אך לא כולו. על הכביש ישנם מעת לעת מספר מחסומים. ובחלקו ממוגן ירי. בעבר אירעו בו מספר פיגועים והוא נחסם ברובו למשך תקופות שונות לתנועת פלסטינים. 

מתחיל מהיציאה של הכפר באקה א-שרקייה במערב ומסתיים בצומת דותן על כביש 60 ליד הכפר מרכה במזרח.

אורכו של הכביש הוא 15.4 ק"מ, והוא חד מסלולי לכל אורכו.

## על תוואי הכביש

* באקה א-שרקייה – יישוב המשתייך לרשות הפלסטינית בשטחי A-B.
* חוצה מספר כבישים המגיעים ליישובים פלסטיניים כגון קפין וא-נזלה אל-ווסטא.
* חורבת פרסין – באתר ממצאים מתקופת הברזל בהם מקווה המעידים על יישוב יהודי גדול במקום באותה תקופה. נמצאו במקום ממצאים גם מהתקופה הפרסית, מהתקופה הרומית ביזאנטית, מימי הביניים ומהתקופה העות'מאנית. לאחר מלחמת העצמאות הוקם במקוס מוצב פלוגתי של הלגיון הירדני.
* היישוב הקהילתי חרמש
* היישוב

## הערות שוליים

קטגוריה:ישראל: כבישים
קטגוריה:השומרון: תחבורה
קטגוריה:צפון השומרון
הקרקס הדיגיטלי המדהים

**הקרקס הדיגיטלי המדהים** (באנגלית: **The Amazing Digital Circus**) היא סדרת רשת מונפשת עצמאית שנוצרה ובוימה על ידי קופר סמית' גודווין (הידועה בערוץ היוטיוב שלה כ-"Gooseworx") והופקה על ידי הפקות גליץ' (Glitch Productions). הסדרה עוקבת אחרי קבוצה של בני אדם שמנסים לשמור על השפיות שלהם לאחר שהם נלכדו בתוך משחק מציאות מדומה עם אסתטיקה של קרקס.

הפרק הראשון של הסדרה עלה לראשונה בערוץ היוטיוב של הפקות גליץ' ב-13 באוקטובר 2023. היא זכתה בביקורות מהללות על ההנפשה, ההומור האפל והדמויות שלה, וצברה יותר מ-100 מיליון צפיות בחודש, ועקפה את הפיילוט של מלון הזבין כפיילוט ההנפשה העצמאי הנצפה ביותר בפלטפורמה. הסדרה גם קיבלה מועמדות לפרס אנני.

מספר הצפיות בבכורה של הפרק השני הגיעו ל-30 מיליון ביום, בהשוואה לפרק הפיילוט שקיבל שלושה מיליון בפרק הזמן של שלושה ימים.

## הפקה
מקורו של הקרקס הדיגיטלי המדהים היה כאחד משלושה רעיונות שהוצגו בפני הפקות גליץ' על ידי קופר סמית' גודווין (הידועה כאנימטורית תחת השם "Gooseworx" ביוטיוב), שהחברה יצרה קשר עם כדי שהיא תיצור להם פיילוט לאחר ההצלחה של רנמו הקטן (סרט הנפשה קצר שהיא עשתה ושחררה לערוץ היוטיוב שלה). ההשראה המרכזית לסדרה היא הסיפור הקצר "אין לי פה ואני חייב לצעוק".

סגנון האמנות של התוכנית נוצר בהשראת CGI ומשחקי מחשב משנות ה-90 ותחילת שנות ה-2000, כאשר המוצר הסופי תואר על ידי Gooseworx כ"גרסה ורדרדה" של הנפשה תלת-ממדית מוקדמת. הפקתה של הסדרה החלה באמצע 2022, כשהייצור החל במלואו מאוחר יותר באותה שנה. הדמויות עוצבו ומונפשות במאיה, כאשר הדגמים והאנימציות יוצאו ל-Unreal Engine לעיבוד סופי.

ב-2024 עלתה הסדרה לשידור בנטפליקס.

## דמויות ומדבבים
* **פומני** (מדובבת על ידי אליזבת רוז פרימן) – האישה האחרונה שנלכדה בקרקס, אשר תקועה בגוף של ליצנית חצר. מתחברת עם ג'אקס, קינגר וראגאתה.
* **קיין** (מדובב על ידי אלכס רוכון) – בינה מלאכותית אשר פועל כמנהל הזירה המטורף והלא יציב של הקרקס. נהרג בטעות ע"י קינגר בפרק 8 לאחר שהשתגע והחל לענות את הדמויות האחרות.
* **ג'קס** (מדובב על ידי מייקל ג'יימס קובץ') – ארנב סגול דמוי אדם שנוהג לעשות מעשי קונדס והצקות על חברי השחקנים האחרים, במיוחד גאנגל וראגאתה. בהמשך מתגלה שהוא איבד שני חברים בקרקס ומנסה לא להיקשר לאף אחד.
* **ראגאתה** (מדובבת על ידי אמנדה הפורד) – בובת סמרטוטים חביבה שמנסה לשמור על גישה אופטימית למצבה. גדלה בבית עם אמא מתעללת ופיתחה אישיות מרצה בעקבות כך.
* **גאנגל** (מדובבת על ידי מריסה לנטי) – סרט דמוית אדם העונדת מסכות קומדיה וטרגדיה שבריריות המייצגות את מצב הרוח הנוכחי שלה. בהמשך נהפכת לחברה טובה של זובל. חלמה להיות אמנית מאנגה.
* **קינגר** (מדובב על ידי שון אדוארד צ'יפלוק) – כלי מלך שחמט פרנואידי ושכחן שנלכד בקרקס להכי הרבה זמן. בהמשך מתגלה כמתכנת שעבד בשביל החברה שיצרה את הקרקס הדיגיטלי ונלכד במשחק יחד עם אשתו שהשתגעה, אבל את הרגעים האחרונים שלהם יחד הם בילו בחושך לכן השפיות שלו חוזרת בסביבה חשוכה.
* **זובל** (קול על ידי אשלי ניקולס) – צעצוע דמוי אדם. משנה חלקים כמו גפיים בכל פרק. ציני.ת ולא מתלהב.ת בהמשך נהפכ.ת לחבר.ה טוב.ה של גאנגל. עבד.ה כברמן.ית ואמן.ית קעקועים לפני ההגעה לקרקס.
* **באבל** (מדובב על ידי קופר סמית' גודווין) – בינה מלאכותית של בועת סבון שעובד כעוזרו של קיין. מאוד מוזר ואקראי בהתנהגותו.

## פרקים

## קישורים חיצוניים

* 

## הערות שוליים

קטגוריה:סדרות הנפשה אוסטרליות
קטגוריה:רטרו
מחמוד אבו אל-ופא

**מַחְמוּד מֻחַמַּד אַבּוּ אלְ-וַפַא** (בערבית: **محمود محمد أبو الوفا**; 1900–26 בינואר 1979) היה משורר מצרי.

## ביוגרפיה
אבו אל-ופא נולד בכפר א-דירס שבנפת אג'א במחוז א-דקהלייה. אביו נפטר בילדותו המוקדמת. בגיל 10 שבר את רגלו במשחק כדור, אולם נוכח הבערות והיעדר יכולתה של אמו לממן ביקור אצל רופא או בבית חולים, התפתח ברגלו נמק, אשר הצריך את קטיעתה.

בשנת 1927 השתתף בתחרות שנערכה לכבוד המשורר אחמד שאוקי. ועדת השיפוט, שבה היו חברים חאפז אבראהים וח'ליל מוטראן, בחרה בשיר שכתב אבו אל-ופא שיוקרא בטקס הרשמי לכבודו של שאוקי, אלא שהאחרון סירב להקראת השיר בשל לבושו הכפרי של אבו אל-ופא והקביים שלו.

אבו אל-ופא קיבל את השכלתו היסודית בכותאב שבכפרו. הוא שינן את הקוראן, ובגיל 12 עזב את כפרו לדמיאט, לאזור ראס אל-בר, שם עבד בבתי קפה. בדמיאט נרשם למכון הדתי, אולם סולק ממנו לאחר שלוש שנים בשל תוכן השירה שחיבר.

אבו אל-ופא עזב את דמיאט ופנה לקהיר כשהיה בן פחות מ-20, בכוונה להשלים את לימודיו באל-אזהר. הוא עסק בהגשת קפה בבית קפה ברחוב עבד אל-ח'אלק ת'רוות, שהיה חלקית בבעלותו, והפך אותו לסלון ספרותי ולפורום תרבות. את לימודיו באל-אזהר לבסוף לא השלים. הוא התפרנס מעבודות מזדמנות, בהן: מוכר פול מדמס, עובד בית קפה, מוכר סיגריות ומתווך קרקעות חקלאיות. כמו כן, עבד כמפיק אירועים במשך תקופה בחייו.

בשנת 1930 פרסם בכתב העת "אל-מוקתטף" את שירו "האמונה" (الإيمان). עד מהרה הפיצו חמישה כתבי עת גדולים את השיר, דבר שנחשב להישג עיתונאי של כתב העת. פואד סרוף, העורך הראשי דאז, הזמין בעקבות זאת את אבו אל-ופא להצטרף לצוות המערכת של המגזין, שם הופקד על עריכת מדור "ספריית אל-מוקתטף".

לימים ערכה האגודה לספרות חדשה טקס לכבוד אבו אל-ופא, שם ניצל אחמד שאוקי את ההזדמנות לכפר על גירושו של אבו אל-ופא מהטקס שנערך לכבודו. שאוקי שלח לעיתון אל-אהראם ב-1932 שיר לכבודו של אבו אל-ופא המשבח את כושרו הפואטי, ושבו כתב שעל אף שהליכתו על קביים מגבילה את צעדיו, הרי שהוא בעל דמיון משוחרר ונרחב.

ביוני 1932 נסע לפריז להשתלמות, שם החליף את הגלימה והקביים בחליפה ובתותב. שנה לאחר מכן יצא לאור קובץ שיריו הראשון, "נשימות לוהטות" (أنفاس محترقة). לבקשת משרד החינוך המצרי, השלים את שירתו לילדים של אחמד שאוקי (לאחר שזה כבר נפטר), וחיבר קובץ שירים שנלמד בבתי הספר במצרים במשך קרוב ל-25 שנה. בהמשך עבד כשדר ברדיו המצרי.

אבו אל-ופא מת ב־26 בינואר 1979 ונקבר בכפר הולדתו, סמוך לקבר סבו.

אבו אל-ופא היה חבר במספר מפלגות, וכן במספר אגודות ספרותיות, בהן האגודה לספרות חדשה ואגודת אפולו לשירה. הוא תמך במהומות 1919 במצרים כסופר וכאינטלקטואל.

## ספריו
אבו אל-ופא חיבר מספר קובצי שירה ודיוואנים, בהם:
* "נשימות לוהטות" (1933, أنفاس محترقة) בהוצאת דאר אל-הילאל, קהיר
* "דשאים" (1938, أعشاب) בהוצאת אל-איח'אא', קהיר
* "תשוקות" (1941, أشواق)
* "כותרת ההמנון" (1952, عنوان النشيد) – יצא לאור בקהיר, מכיל שיר ארוך בעל 351 בתים
* "שירתי" (1962, شعري) בהוצאת דאר אל-מעארף, קהיר
* "שיריי בנושא אהבה" (1981, أشعاري في الحب) – יצא לאור לאחר מותו

## פרסים והוקרה
בשנת 1967 העניק לו נשיא מצרים גמאל עבד אל נאצר את עיטור המדעים והאמנויות מדרגה ראשונה. ב-1977 העניק לו הנשיא אנואר סאדאת את פרס ההצטיינות באמנויות. בנוסף, קיבל את פרס האקדמיה לאמנויות בשווי 1,000 לירות מצריות.

## הערות שוליים

קטגוריה:משוררים מצרים
קטגוריה:ילידי 1900
קטגוריה:מצרים שנפטרו ב-1979
Stove

***Stove*** הוא אלבום האולפן העשירי של הזמרת-יוצרת האמריקאית לנה דל ריי. האלבום צפוי לצאת לאור בינואר 2026, על ידי חברות התקליטים פולידור ואינטרסקופ רקורדס. האלבום אמור לסמן את ההוצאה הראשונה הרשמית של דל ריי בסוגת מוזיקת קאנטרי.

## רקע והכרזה
ב-20 בספטמבר 2023, חצי שנה בלבד לאחר יציאתו של האלבום התשיעי *[[Did You Know That There's a Tunnel Under Ocean Blvd]]*, חשפה דל ריי שהיא עבדה על קונספט אלבום שהוא יותר "ברוח אמריקנה" בהשוואה לקודם שלה. עובד. אחרי האלבום השישי שלה ** (2019), הדברים קיבלו "תפנית ענקית" והם "הלכו בדרך זו באגרסיביות יותר". מבחינה מוזיקלית ופרטית, התברר שהפחד שלה הוא הנסיבות של להיות "מבוהלת לעשות בחירות בטוחות", אך במקום זאת לקחת "להתקרר" לאחר מספר הוצאות כדי "להעריך מחדש את הדברים". עם זאת, בשארית שנת 2023, דל ריי בחנה את סגנון "מוזיקת קאנטרי בפעם הראשונה" על ידי ביצוע קאבר לשיר "Stand By Your Man" בספטמבר, וביצוע של השיר "Unchained Melody", בנובמבר והוצאה של גרסת כיסוי לשיר "Take Me Home, Country Roads" בחודש בדצמבר.

במהלך נאום בטקס "פרסי כותבי השירים של NMPA" ב-31 בינואר 2024, דל ריי ספרה כי שיתפה פעולה יחד עם הכותב שירים ומפיק אמריקאי ג'ק אנטונוף והכריזה שהם "הולכים להתנסות בסוגת מוזיקת הקאנטרי" לקראת העשייה המוזיקלית הבאה שלה, בהדרבן של פרסומי מיינסטרים מצליחים מסחריים רבים ב-2023. שינוי הז'אנרים יסמן יציאה משמעותית מהפלט המוזיקלי פופ-רוק אלטרנטיבי בעיקרו. דל ריי הכריזה בנוסף ששמו של האלבום יהיה *Lasso* ושהוא מתוכנן לצאת בספטמבר 2024.

ב-25 בנובמבר 2024, במסגרת הודעה על סיבוב הופעות בבריטניה ואירלנד, היא הכריזה שהאלבום – ששמו שונה ל-*The Right Person Will Stay* – יצא לאור ב-21 במאי 2025. לדבריה, שיר בשם "Henry" יצא לאור מראש.

ב-26 באוגוסט הכריזה דל ריי כי האלבום ייקרא *Stove*.

## סינגלים
ב-18 באפריל 2025 הוציאה דל ריי את הסינגל השני מתוך האלבום בשם "Bluebird" שנכתב במשך שנים, וההשראה הראשונית לו הגיעה כאשר ציפור קטנה התנגשה בחלון חדר השינה שלה בזמן שהתכוננה לפגוש אדם שאיתו הייתה בקשר בעבר. דל ריי החזיקה את הציפור בידה והחלה לשיר לה שורות שהפכו בהמשך לפזמון של השיר. דל ריי תיארה את הרגע כתקשורת מהטבע, שלדבריה לעיתים "מדבר איתך" במצבים רגשיים או קיצוניים במיוחד. בסופו של דבר, הציפור התאוששה ועפה, ודל ריי יצאה לאותו מפגש. לדבריה, זו לא הפעם הראשונה שהיא חווה אירוע שבו ציפור מופיעה כאות אישי ומשמעותי מבחינתה.

## היסטוריית יציאות לאור

## קישורים חיצוניים

## הערות שוליים

קטגוריה:אלבומי לנה דל ריי
קטגוריה:אלבומים באנגלית
קטגוריה:אלבומי חברת אינטרסקופ רקורדס
קטגוריה:אלבומי חברת פולידור רקורדס
גוש-י פיל

**גוש-אה פיל - Gosh-e fil** (בפרסית : **گُوش فيل**, שפירושו: "אוזן פיל") הוא מאפה מטוגן מהמטבח האפגני והאיראני.

## מאפיינים
מעצבים את הבצק בצורת אוזן פיל (גוש), ומטגנים בשמן עמוק. לאחר מכן, מכסים כל חתיכה בפיסטוקים קצוצים ובאבקת סוכר. המאכל המתוק הזה מוגש בעיקר עם תה, במיוחד במהלך הרמדאן והנורוז.

הבצק נעשה על ידי הקצפת ביצים, חלב וחמאה, ולאחר מכן הוספת התערובת לחומרים היבשים.

## גוש-י פיל ואיירן
העיר איספהאן היא אחת הערים הבולטות של איראן הידועה כעיר המתוקים הטעימים, שם אוכלים גוש-י פיל בשילוב איירן מקומי (שילוב של מים ויוגורט חמוץ). השילוב הזה נטוע זה מכבר בתרבות האוכל של האנשים המקומיים ונמשך עד היום. 

## לקריאה נוספת
* רשימת סוגי סופגניות
* רשימת סוגי בצק מטוגן
* רשימת קינוחים

## הערות שוליים

קטגוריה:המטבח הפרסי: קינוחים
קטגוריה:קינוחים
קטגוריה:טיגון עמוק
נחל צפחות

**נחל צפחות** הוא נחל אכזב קצר בשמורת מסיב אילת שבהרי אילת, בקצה הדרומי של מדינת ישראל. אורכו כ־2.6 קילומטרים.

## תוואי הנחל
מוצא הנחל ממוקם בגובה של כ־300 מטרים מעל פני הים כ־1.3 קילומטרים מזרחית לגבול ישראל–מצרים, כקילומטר וחצי דרומית להר רחבעם וכשלושה קילומטרים מדרום־מערב לשכונת שחמון באילת.

בתחילה זורם הנחל לכיוון דרום־מזרח אך לאחר מכן, כ־900 מטרים מצפון־מערב להר צפחות, משנה את כיוונו לצפון־מזרח. כ־200 מטרים מערבית לחוות הגמלים אילת, נשפך נחל צפחות לנחל שלמה.

צפחות
צפחות
צ'ופ סואי אמריקאי

**אמריקן צ'ופ סואי** (באנגלית: **American Chop Suey**) היא קדרת פסטה של המטבח האמריקאי העשויה מבשר בקר טחון, מקרוני ורוטב עגבניות מתובל.

## מאפיינים
המנה נמצאת במטבח של ניו אינגלנד ובאזורים אחרים של ארצות הברית. מחוץ לניו אינגלנד המאכל נקרא לפעמים גולאש אמריקאי או ג'וני מרזטי, בין השאר. על אף שמו, יש לו רק קשר רחוק מאוד לצ'ופ סואי של המטבח הסיני והמטבח הסיני אמריקאי.

## מקור השם
אף על פי שאוכל מנחם זה מושפע מהמטבח האיטלקי-אמריקאי וכן מהארוחות מהירות ומעשיות בניו אינגלנד הישנות יותר כמו "המציאה של תפוחי האדמה" ו"בלגן הכרח", הוא ידוע כ"אמריקן צ'ופ סואי" גם משום שהוא עשוי מסוג בשר אקראי, ירקות ותבלינים איטלקיים (אמריקאיים שאינם מוכרים כך באיטליה), ומכיוון שפעם השתמשו במנה באורז, מרכיב בסיסי במטבח הסיני, במקום פסטה.

צ'ופ סואי אמריקאי סטנדרטי מורכב ממקרוני בצורת מרפק וחתיכות בשר בקר טחון מבושל עם בצל מוקפץ ברוטב סמיך על בסיס עגבניות. ניתן להגיש את המנה בצלחת או בקערה, בדרך כלל בליווי לחם ולעיתים קרובות רוטב ווסטרשייר.

## לקריאה נוספת
* גולאש אמריקאי
* צ'ילי מק
* מקרוני פו-פלוטסקי
* רשימת מנות פסטה
* רשימת מנות אזוריות של ארצות הברית

## קישורים חיצוניים

## הערות שוליים

קטגוריה:מטבח ניו אינגלנד
קטגוריה:פסטה
קטגוריה:מאכלי בשר
רבאליה

**מִשְׁפַּחַת רַבַלְיָה** הייתה משפחה של מלווים יהודים מז'ירונה מהמחצית השנייה של המאה ה-13. שם המשפחה מאוית לחלופין בשפות המקור כ-**Ravaya**, **Ravalia**, **Ravaylla**, **Abravalia** או **Ravalla**.

בני המשפחה הלוו כספים רבים לחיימה הראשון, מלך אראגון וליורש העצר והמלך לעתיד פדרו השלישי. יוסף רבאליה (Jucef Ravaya) היה איש הכספים והיועץ של פדרו, ואחיו משה (´Mosse) היה במעמד דומה כמפקח על החשבונות בקטלוניה. בסוף 1276 היה יוסף חלק מהמנהלת המרכזית של הממלכה ומשה עבד כנציב מחוז (baile). כשפדרו השלישי דיכא את מרד האצילים של קטלוניה ב-1280 ריכזו שני האחים את הנהלת הכספים והמיסים של הממלכה. באותה שנה הם יזמו הוצאה להורג של מלשין יהודי מברצלונה לאחר שהרשב"א פסק שהאיש הוא בן מוות. יוסף היה מעורב במשא ומתן לנישואין של , והצטרף ב-1282 לפדרו השלישי במסע המלחמה בסיציליה לתמיכה במרד המכונה ערבית סיציליאנית, ומת שם. נכסיו בוולנסיה הוחרמו. אחיו משה מילא את מקומו כאחראי על ניהול אראגון, קטלוניה וולנסיה, אם כי ב-1283, צומצמה אחריותו לקטלוניה בלבד. עם זאת, הוא היה לתקופה קצרה נציב המחוז (baile) של ולנסיה.

המקורות מזכירים עוד בן משפחת רבאליה, אסטרוק רבאליה (Astruc Ravaya או Astrug Ravaya) מונה על יד פדרו השלישי, מלך אראגון לנציב (baile) של ז'ירונה בשנים 1276 עד 1281. מקורות אלו טוענים כי היה אביהם של יוסף ומשה, ושמונה לנציב במקום בנו יוסף. נורמן רות סובר שמדובר בבן משפחה אחר. בני משפחה נוספים מוזכרים במאה ה-14 בהקשר לבתים בבעלותם ברובע היהודי של ז'ירונה, אברהם רבאליה (Abraham Ravaia) ויצחק רבאליה (Issac Ravaia).

## ביאורים

## הערות שוליים

קטגוריה:ז'ירונה
קטגוריה:יהדות ספרד
קונגרואנציה ליניארית

בתורת המספרים, **[[קונגרואנציה]] ליניארית** היא משוואה מודולרית מן הצורה
:a_1x_1+a_2x_2+\cdots+a_mx_m\equiv b\!\!\!\pmod{n}
למשוואה זו קיים פתרון אם ורק אם d\mid b, כאשר d=\gcd\{a_1,\ldots,a_m,n\}.

## משתנה יחיד
לקונגרואנציה ax\equiv b\!\!\!\pmod{n} קיים פתרון אם ורק אם d\mid b, כאשר d=\gcd\{a,n\}. במקרה זה זהו גם מספר הפתרונות השונים מודולו n.

### [[הוכחה]]
קונגרואנציה זו שקולה למשוואה דיופנטית מהצורה ax-ny=b, אשר לה קיים פתרון אם ורק אם d\mid b.
אם (x_0,y_0) פתרון למשוואה זו, אזי כל פתרונות המשוואה הם מהצורה (x,y)=\left(x_0+t\frac{n}{d},y_0+t\frac{a}{d}\right) כאשר t\in\Z.

נוכיח כי עבור 0\le t\le d-1 הפתרונות x=x_0+t\frac{n}{d} שונים מודולו n:
נניח בשלילה כי שנים מהם שקולים זה לזה. נקבל כי
:\begin{align}x_0+t_1\frac{n}{d}&\equiv x_0+t_2\frac{n}{d}\!\!\!\pmod{n},\qquad:0\le t_1
כלומר d\mid(t_2-t_1). אבל 1, בסתירה.

נוכיח עתה כי לכל t\in\Z שאר פתרונות המשוואה שקולים לאיברי קבוצה מצומצמת זו:
לפי אלגוריתם החילוק קיימים מספרים שלמים q,r עבורם מתקיים t=qd+r כאשר 0\le r\le d-1. נקבל כי
:\begin{align}x_0+t\frac{n}{d}&=x_0+(qd+r)\frac{n}{d}\\&=x_0+qn+r\frac{n}{d}\\&\equiv x_0+r\frac{n}{d}\!\!\!\pmod{d}\end{align}

## ראו גם
*משוואה דיופנטית
*חשבון מודולרי
*משפט השאריות הסיני

## קישורים חיצוניים
* 

קטגוריה:תורת המספרים
קטגוריה:משוואות דיופנטיות
טום מקדונלד (ראפר)

**תומאס מקדונלד** (באנגלית: **	Thomas MacDonald**, נולד ב-21 בספטמבר 1988) הוא ראפר קנדי, כותב שירים ומתאבק מקצועי לשעבר.

התפרסם כאשר הוציא ב-2017 את סינגל הבכורה שלו "Dear Rappers". הסינגל "Fake Woke" שיצא בשנת 2021 היה כניסתו הראשונה למצעד הבילבורד. ידוע בשל הטקסטים שלו, המבקרים מגמות פוליטיות נוכחיות דוגמת הפוליטיקלי קורקט, תנועת "MeToo" והפרוגרסיביות.

## חיים מוקדמים

מקדונלד חי בקולומביה הבריטית ובאלברטה. עבד כמתאבק מקצועי תחת השם אולסטאר. סבל מאלכוהוליזם מרבית חייו.

## קריירה

מקדונלד החל ליצור מוזיקה בגיל 18. הוא החל להתפרסם לאחר שהוציא את הסינגל "Dear Rappers" בפברואר 2018.

השיר "Straight White Male" בו כתב על גברים לבנים סטרייטים וטען כי הם עוברים דמוניזציה, זכה לביקורת ברשתות החברתיות.

במרץ 2020, מקדונלד הוציא את הסינגל "Coronavirus", שנכתב על מגפת הקורונה.

בינואר 2021, הוציא את הסינגל "Fake Woke", שהכניס אותו לראשונה למצעד הבילבורד.

ביוני 2021, הוציא את "Snowflakes", שהגיע למקום ה-71 במצעד הבילבורד.

בשנת 2022, שיתף פעולה עם אדם קלהון באלבום *The Brave*. אלבום זה היה לאלבום הנמכר ביותר בשבוע בו יצא במרץ 2022, לאחר שנמכר ב-16,000 עותקים בארצות הברית בשבוע. מקדונלד שיתף שוב פעולה עם קלהון בשנת 2023 והם הוציאו את השיר "American Flags", שהגיע למקום ה-2 במצעד השירים הדיגיטליים בארצות הברית, ולמקום ה-8 בקנדה. בספטמבר 2023, הוציאו מקדונלד וקלהון את האלבום *The Brave II*.

בינואר 2024, יצא הסינגל "Facts", בהשתתפות הפרשן הפוליטי והסופר בן שפירו. השיר הגיע למקום ראשון בהורדות ב-iTunes, למקום השני ביוטיוב.

## קישורים חיצוניים

## הערות שוליים

קטגוריה:ראפרים קנדים
בובאקר טאמבדו

**בובאקר טאמבדו** (באנגלית: **Bubacarr Tambedou**; נולד ב-5 באפריל 2002 בגמביה) הוא כדורגלן גמביאני המשחק בעמדת החלוץ.

## קריירת מועדונים
טאמבדו החל את הקריירה המקצוענית שלו בקבוצת ריאל דה בנג'ול מליגת העל הגמבית. ב-11 בינואר 2022 הושאל לפאידה לינמיסקונד מליגת העל האסטונית. בתום עונת  חתם על חוזה קבוע במועדון. בסך הכל ערך 29 הופעות ליגה במדי המועדון, בהן הבקיע 13 שערים.

ב-11 בפברואר 2023 הושאל טאמבדו לשריף טירספול מליגת העל המולדובית עד לתום עונת . הוא ערך שבע הופעות ליגה במהלך תקופת ההשאלה, בהן הבקיע שער אחד. הוא זכה עם המועדון באליפות מולדובה ובגביע המולדובי.

ב-1 בפברואר 2024 נרכש על ידי הפועל תל אביב ב-150 אלף יורו וחתם על חוזה לשנתיים וחצי עם אופציה לשנה נוספת. הוא פתח במשחק הראשון שהיה בסגל נגד הפועל חדרה בו הקבוצה הפסידה 1-0.

## תארים
;שריף טירספול
* אליפות מולדובה: 2022/2023
* הגביע המולדובי: 2022/2023

## קישורים חיצוניים
* 

* 

## הערות שוליים

קטגוריה:כדורגלנים גמביאנים
קטגוריה:חלוצי כדורגל גמביאנים
קטגוריה:כדורגלני שריף טירספול
קטגוריה:כדורגלני הפועל תל אביב
קטגוריה:כדורגלני לבדיה טאלין
קטגוריה:כדורגלני דינמו בתומי
קטגוריה:כדורגלנים זרים בישראל
קטגוריה:ספורטאים זרים באסטוניה
קטגוריה:ספורטאים זרים במולדובה
קטגוריה:ספורטאים גמביאנים בישראל
קטגוריה:גמביאנים שנולדו ב-2002
שורש סלרי

**שורש סלרי** (מכונה גם "**ראש סלרי**") הוא ירק שורש, זן של סלרי שנהוג לאכול את ההיפוקוטיל המעובה שלו, אליו מחוברים שורשים קטנים רבים.

גידול שורש הסלרי נפוץ באגן הים התיכון ובצפון אירופה, ובמידה פחותה יותר בצפון אפריקה, סיביר, דרום-מערב אסיה ואמריקה הצפונית.

## היסטוריה
מקורם של הסלרי ושורש הסלרי באגן הים התיכון. הוא מוזכר באיליאדה ובאודיסיאה בשם "סלינון". שורש הסלרי שימש כצמח מרפא בתרבויות קדומות. הוא מכיל , תרכובת אורגנית ששימשה ברפואה הסינית המסורתית כחומר אנטי דלקתי, וכן עשיר בוויטמין K.

## שימוש קולינרי
ממוזער| שורש סלרי למאכל
בדרך כלל שורש סלרי נקטף כאשר קוטרו מגיע ל-10 עד 14 סנטימטרים. ניתן לאכול אותו כפי שהוא, לאחר קילוף, או לבשל אותו ולהגישו צלוי, בתבשיל או כמחית. טעמו דומה במקצת לגבעולי סלרי.

חיי המדף של הסלרי הם כשישה עד שמונה חודשים בתנאי אחסון נאותים.

## שורש סלרי כגורם אלרגני
מיעוט קטן באוכלוסייה רגיש לאכילת סלרי ושורש סלרי. האלרגן בסלרי עלול לגרום אצלם לתגובה אלרגית קשה, עד כדי אנפילקסיס והלם.

בשורש הסלרי כמות האלרגן עולה על זו שבגבעולי סלרי, ונראה כי האלרגן אינו נהרס בבישול. בישראל ובמדינות האיחוד האירופי, מזונות שמכילים או עלולים להכיל סלרי או מרכיביו חייבים להיות מסומנים ככאלו.

## קישורים חיצוניים

## הערות שוליים

קטגוריה:צמחים שתוארו ב-1830
קטגוריה:טקסונים שתוארו בידי אוגיסטן פיראמי דה קנדול
קטגוריה:סוככיים
סלרי
מארי-לואיזה אטה

**מארי-לואיזה אטה** (בגרמנית **Marie Louise-Eta**; נולדה ב-7 ביולי 1991) היא כדורגלנית עבר גרמנייה ששיחקה בעמדת הקשרית בבונדסליגה לנשים. אטה פרשה ממשחק פעיל בשנת 2018 בגיל 26.

בשנת 2023 היא מונתה לתפקיד עוזרת המאמן מרקו גרוטה בקבוצת אוניון ברלין. בכך הפכה אטה לאישה הראשונה שהיא עוזרת מאמן בבונדסליגה, כמו גם לאישה הראשונה בתפקיד זה בקבוצה שמשתתפת בליגת האלופות.

בינואר 2024 הפכה לאישה הראשונה שניהלה משחק בבונדסליגה. מאמן אוניון ברלין ננאד בייליצה הושעה, ואטה נקראה להחליפו. במשחקה הראשון כמאמנת ראשית בבונדסליגה, אטה הובילה את קבוצתה לניצחון על קבוצת דרמשטאט 98.

## קישורים חיצוניים

## הערות שוליים

קטגוריה:כדורגלניות גרמניות
קטגוריה:קשריות כדורגל גרמניות
קטגוריה:קצרמר כדורגל גרמני
קטגוריה:גרמניות שנולדו ב-1991
קטגוריה:גרמנים שנולדו ב-1991